SA driekampatleet sterf ná voertuig trefAndré Piehl [Foto: Facebook] Piehl het Saterdag omstreeks 06:36 saam met ŉ vriend, Jean du Preez, op die R512 in Lanseria, Gauteng, fietsgery toe ŉ luukse Porsche-sportnutsmotor hulle na bewering getref het. Shawn Herbst, woordvoerder van Netcare 911, sê Piehl het ernstige beserings opgedoen nadat hy ongeveer 400 m ver onder die voertuig saamgesleep is. Hy is op die toneel dood verklaar. n Luukse Porsche-sportnutsmotor het Piehl en sy vriend getref [Foto: Netcare 911] Luidens ŉ inskrywing op die Facebookblad South African triathlon fans, veg Du Preez vir sy lewe in die Netcare Milpark-hospitaal in Johannesburg. Piehl is op die toneel dood verklaar [Foto: Netcare 911] Luidens inskrywings op Facebook was driekamp Piehl se passie. Paul Ingpen skryf dat Piehl hardwerkend was en vir driekamp geleef het. Hy vertel ook hoewel Piehl uiters mededingend was, het hy altyd ŉ glimlag op sy gesig gehad. “Hy het oor die jare ŉ paar ernstige beserings opgedoen, maar hy het altyd opgestaan en aangegaan,” skryf Ingpen. Piehl word oorleef deur sy vrou en twee kinders.